Patent Ochsner

**Patent Ochsner** isch e Schwyzer Mundart-Band vu Bärn.

## Bandgschicht
D Band isch anne 1990 z Bärn grindet wore. Dr Bandname stammt vun ere Ufschrift uf Ghüderchibel un Ghüdercontainer vu dr J. Ochsner AG. Im Johr 1991 hän si mit ihrem erschte Album *Schlachtplatte* un dr Hit *Scharlachrot* un *Bälpmoos* dr Durbruch ghaa un schwyzwyt bekannt wore.

Noch em dritten Albu *Gmües* un ere Tournee dur Madagaskar het si d Band Ändi 1995 vum Philippe Stalder (Gitarre un Cello) un em Martin Neuhaus (Posuune) drännt.

Wu 1998 dr Carlo Brenni un 2001 dr Böbu Ehrenzeller, dr Resli Burri un dr Tinu Frutiger d Band verloo ghaa hän, het dr Büne Huber s Soloalbum *Honigmelonemond* vereffetligt. Im Jänner 2003 isch noch ere lengere Paus mit *Trybguet* s erscht Album vu dr nei zämegsetze Band chuu. Di glychnamig Tournee dur di ganz Schwyz isch e große Erfolg wore. Am Änd vu dr Tournee zue *Liebi, Tod & Tüüfu* (2005/2006) het s letschte Grindigsmitglid ußer em Huber, dr Multiinschtrumäntalischt Pascal „pazz“ Steiner, no 16 Johr d Band verloo.

Am 29. Augschte 2008 isch s Album *The Rimini Flashdown* uusechuu. Ändi Oktober 2008 het d Tour dur di ganz Schwyz aagfange, wu am 31. Augschte 2009 mit eme Kunzärt in dr *Mühli Hunziken* z Änd gangen isch.

## Stil
D Musik vu Patent Ochsner zaichnet si dur e großi Vylfalt uus. Scho bi ihrne frieje Albe sin näbe dr gängige Inschtrumänt (Gitarre, Bass, Schlagzyyg, Gsang) au Mandoline, Celli, Gyyge, Saxophon, Posuune, Akkordeon un e Blosmusik z heere. Uf dr erschte drei Albe (*Schlachtplatte*, *Fischer* un *Gmües*) cha mer e Hufe Yyfliss vu dr Schwyzer Volksmusik heere. 

Uf em vierte Album *Stella Nera* sin zum erschte Mol au zwai Lieder uf Italienisch gsunge wore. Uf *Trybguet* het s in Musik un Täxt spanischi Yyfliss. S fählt aber di speziäll inschtrumäntelli Vylfalt vu dr frieje Albe.

### Studio-Albe
* *Schlachtplatte* (1991)&nbsp;– Zytglogge Verlag
* *Fischer* (1993)&nbsp;– COD Records
* *Gmües* (1994)&nbsp;– BMG Ariola
* *Stella Nera* (1997)&nbsp;– BMG Ariola
* *Trybguet* (2003)&nbsp;– BMG Ariola
* *Liebi, Tod + Tüüfu* (2005)&nbsp;– Muve Records
* *The Rimini Flashdown*&nbsp;– Part One (2008)&nbsp;– Universal
* *Johnny&nbsp;– The Rimini Flashdown Part 2* (2012)&nbsp;– Universal
* *Finitolavoro - The Rimini Flashdown Part 3* (2015)&nbsp;– Universal
* *Cut Up* (2019)&nbsp;– Universal

### Live-Albe
* *Wildbolz & Süsstrunk* (1998)
* *Bundesplatz* (CD & DVD) (2010, zäme mit em Bärner Symphonyorcheschter)
* *Gurten 2015 live* (2015)
* *Strange Fruits – Unique Moments – Live im Landesmuseum* (2017)

### Single
* *No Geit’s* (1991)
* *Fischer* (1993)
* *Jänner* (1994)
* *Ludmilla* (1994)
* *Varazze* (1994)
* *Jacques / Liebgott* (1995)
* *W. Nuss Vo Bümpliz* (1996)
* *Brügg* (1997)
* *Brandstifter* (2002)
* *Trybguet* (2002)
* *Natalina / Hotelsong* (2003, zäme mit em Mimmo Locasciulli)
* *Scharlachrot* (2007 as Single; Erschtvereffetlichung 1991)
* *Bälpmoos* (2007 as Single; Erschtvereffetlichung 1991)
* *Globetrotter* (2008)
* *Zucker + Zitrone* (2012)
* *Gummiboum* (2012)
* *Ausklaar* (2015)

### Radio-Single
* *Vohinger + Vovor* (2005)
* *Grüens Liecht* (2005)

## Literatur
* Büne Huber, Martin Albisetti: *Patent Ochsner Songbook*. Stellanera, Bern 2004. ISBN 3-033-00254-4

## Weblink
* Offiziälli Websyte
* 
* 
* 
* Interview mit Büne Huber bei the-title.com
* Patent-Ochsner-Fansyte

## Fueßnote